vorletscht fritig obig simmer in Boquete ako, as dorf im hochland vo Panama und bekannt fuer da guat cafe. ueber 60% vom cafe vo ganz Panama kunnt vo doet, obwohls nu as klieses dorf isch. as regnet uh viel und haet as kueahleres klima, schlecht fuer ues, aber perfekt fuer da cafe ;-) d'tour isch uh interessant gsi, sie isch 3 stund ganga und ma haet uh viel erfahra. d'plantaga haemer besichtigt,  bi stroemendem rega... und denn no d'fabrik wos d'bohna schaelen, sortiaren, roeschten, troechnen und verpacken... zum schluss no dia obligatorisch "degustation". am nescafe saegens do uebrigens "no es cafe" :-) das ganza haet bir Cafe Ruiz S.A. stattgfunda und miar haend sogar no d'ehr ga da señor Ruiz hoegschpersoenlich kennazlerna! as alts aber fits und fliessigs maennli ueber 80... han sogar no as paar wort mit ihm gwechslet und obwohl er uh riech isch isch er recht uf am boda blieba...  in dr nacht  simmer denn uf da nachtbus richtig Panama City, wo miar am morga frueah am 5i ako sind. am noegschta tag ischs denn scho witer zum Archipielago de San Blas, as paradies... bricht und bilder folgen...